Middelsstore (ca. 10 millimeter), nokså brede, blanke, rødlige trebladbiller, kan ha svarte flekker. Oversiden er fint punktert med korte hår. Antennene er tynne, litt lengre enn hode + pronotum, utvidete mot spissen. Hodet har forholdsvis store, rundete, noe utstående fasettøyne. Pronotum er bredere enn langt, rundet med markerte bakhjørner. Dekkvingene er jevnbrede, mindre enn dobbelt så lange som til sammen brede, nokså kraftig punkterte. Beina er nokså korte og kraftige, bakbeina med litt tykke lår og krumme legger.